बागसा जिल्लानि मसुलपुर महकुमानि सिङाव थानाय बाथौफुरिआव बारग’ एन डि एफ बिनि सोद्रोमाफोरा बि टि आर गोरोबथानि दफाफोरखौ मावफुं नांगौनि दाबि, एन डि एफ बिनि फिन जिउ खांनाय राहाखौ मोननायनि दाबि, एन डि एफ बिनि केसखौ फोजोबनांगौनि दाबि, एन डि एफ बिखौ जर’खायै साख्रियाव थिसननांगौनि दाबि, एम एसआव थानाय एन डि एफ बिनि मुंख्लंफोरनि नख’रनो रां अनसुंथाइ होनाय, बारग’ एन डि एफ बिनि सोद्रोमाफोरखौ मेलेमारि जेंना होयै गुबै मोनबा दाबिखौ लानानै नै घन्टा धर्ना हाबाफारि बानजायदों। बारग’ एन डि एफ बिनि दैदेनगिरि-सोद्रोमाफोरजों दाना होजानाय क-अरदिनेसन ससायतिनि नेहाथारि दि थैसामआ फोरमायदोंदि बि टि आर गोरोबथाया दाइन दान बारलांबाय । नाथाय बिफोर एन डि एफ बिनि मोननांगौ मोनथायफोरखौ दाबो होयाखै होननानै खौरांगिरिफोरनि सेराव अजद दैखाङो।